ai4bharat/Pralekha huggingface dataset:
امور صارفین، خوراک اور عوامی تقسیم کی وزارت
نیشنل فوڈ سیکورٹی ایکٹ، 2013 کے تحت مناسب قیمت کی دکانوں کے ڈیلروں کو دیے جانے والے اناج کی ہینڈلنگ اور اس کے اخراجات کو پورا کرنے کے لیے مرکز ریاستوں/مرکز کے زیر انتظام علاقوں کو ادا کی جانے والی مرکزی امداد کے ضابطوں پر نظر ثانی کی
خوراک اور عوامی نظام تقسیم کے محکمے نے ریاستوں/ مرکز کے زیر انتظام علاقوں کو دی جانے والی مرکزی امداد کےضابطوں پر نظرثانی کی ہے تاکہ ریاست کے اندر نقل و حمل، غذائی اجناس کی ہینڈلنگ اور مناسب قیمت کے دکانداروں کو نیشنل فوڈ سیکورٹی ایکٹ، 2013 کے مورخہ23 مئی 2022 کےنوٹیفکیشن کے تحت دیے جانے والے مارجن کو پورا کیا جا سکے۔
مرکزی امداد کے نظرثانی شدہ ضابطوں کی تفصیلات نیچے جدول میں دی گئی ہے اور یہ یکم اپریل 2022 سے ان ریاستی حکومتوں اور مرکز کے زیر انتظام علاقوں پر نافذ ہوں گے جو سیکشن l2 میں بیان کردہ اصلاحات اور مرکزی حکومت کی طرف سے وقتاً فوقتاً دی گئی ہدایات کی تعمیل کرتی ہیں۔
|
|
ریاستوں اور مرکز کے زیر انتظام علاقوں کا زمرہ
|
|
اخراجات کے ضابطے 
|
|
مرکزی حصہ 
|
|
ریاست کے اندر نقل و حمل اور ہینڈلنگ
|
|
فیئر پرائس شاپ ڈیلرز مارجن
|
|
بیسک
|
|
پوائنٹ آف سیل ڈیوائس کے ذریعے فروخت کے لیے اضافی مارجن
|
|
جنرل
|
|
70
|
|
90
|
|
21
|
|
50
|
|
اسپیشل
|
|
105
|
|
180
|
|
26
|
|
75
سابقہ ضابطوں اور نظر ثانی شدہ ضابطوں کا موازنہ مندرجہ ذیل میں دیا گیا ہے:
|
|
|
|
ریاستوں کا زمرہ
|
|
پیشگی ضابطہ 
|
|
نظر ثانی شدہ ضابطہ 
|
|
درون ریاست نقل و حمل
|
|
عام زمرہ کی ریاستیں/ مرکز کے زیر انتظام علاقوں
|
|
65
|
|
70
|
|
ایف پی ایس ڈیلرز مارجن
|
|
70
|
|
90
|
|
ایڈیشنل مارجن
|
|
17
|
|
21
|
|
درون ریاست نقل و حمل
|
|
شمال مشرقی
ریاستیں، ہمالیائی
ریاستیں اورجزیرائی ریاستوں
|
|
100
|
|
105
|
|
ایف پی ایس ڈیلرز مارجن
|
|
143
|
|
180
|
|
ایڈیشنل مارجن
|
|
17
|
|
26
نیشنل فوڈ سیکیورٹی ایکٹ، 2013 ریاستوں/مرکز کے زیر انتظام علاقوں کودرون ریاست ٹرانسپورٹیشن اورمناسب قیمت کی دکانوں کے ڈیلرز کے مارجن پر مرکزی امداد فراہم کرتا ہے تاکہ یہ اخراجات زیادہ قیمتوں کی شکل میں مستفیضین پر بوجھ نہ بنیں اور ایکٹ کے تحت طے شدہ قیمتوں میں یکسانیت برقرار رہے۔ یہ ضابطےپہلی بار 2015 میں طے کیے گئے تھے۔
این ایف ایس اے ایکٹ 2013 کے شروع ہونے کے تین سال بعد مرکزی امداد کے ضابطوں پر نظر ثانی کی جانی تھی۔ اقتصادی امور کی کابینہ کمیٹی کی منظوری سے ضابطوں پر نظر ثانی کی گئی ہے۔
مرکزی امداد جاری کرنے کے لیے ریاستوں/ مرکز کے زیر انتظام علاقوں کو دو زمروں میں تقسیم کیا گیا ہے یعنی عام زمرہ کی ریاستیں اور خصوصی زمرہ والی ریاستیں۔ شمال مشرقی خطہ، پہاڑی اور جزیرائی ریاستیں خصوصی زمرہ کی ریاستوں کے تحت آتی ہیں جبکہ باقی ریاستیں/ مرکز کے زیر انتظام علاقے جنرل زمرہ کی ریاستوں کے تحت آتے ہیں۔اناج کی فراہمی کے عمل میں شمال مشرقی، پہاڑی اور جزیرائی علاقوں کو مشکل حالات کی وجہ سے اس کے مقابلے میں جنرل زمرے کی ریاستو اور مرکز کے زیر انتظام علاقوں کے مقابلے شرح میں اضافے کے تعلق سے خصوصی توجہ دی گئی ہے ۔ مرکزی امداد کی اضافی شرح سے ملک بھر میں 5 لاکھ سے زیادہ مناسب قیمت کی دکانوں کی عملداری میں بہتری آئی ہے۔
شہری ہوابازی کی وزارت
جناب جیوترادتیہ ایم سندھیا نے کانپور اور بنگلورو کے درمیان انڈیگو کی پرواز کا افتتاح کیا
کانپور سے ہوائی جہاز کی آمد و رفت ہر ہفتے 20 سے بڑھ کر 41 ہو جائے گی
وزیر موصوف نے کہا کہ اڑان اسکیم نے ہوابازی کے شعبے کو جمہوری بنایا ہے، جس سے عام شہری کو پرواز کرنے کے قابل بنایا گیا ہے
نئی دہلی:یکم نومبر،2021۔شہری ہوا بازی کے مرکزی وزیر جناب جیوترادتیہ ایم سندھیا نے آج یہاں کانپور – بنگلورو کے درمیان انڈیگو کی پرواز کا افتتاح کیا۔ کانپور اور ممبئی اور حیدرآباد کے درمیان بھی آج پروازیں شروع ہو گئی ہیں۔ ورچوئل طور پر منعقدہ اس تقریب میں سادھوی نرنجن جیوتی، دیہی ترقیات کے وزیر مملکت جناب نند گوپال گپتا ، اترپردیش کے شہری ہوابازی کے وزیر جناب ستیش مہانا، صنعتی ترقی کے وزیر جناب ستیہ دیو پچوری اور جناب دیویندر سنگھ بھولے بھی موجود تھے۔ اس موقع پر شہری ہوا بازی کی وزارت، یوپی حکومت اور انڈیگو کے سینئر افسران بھی موجود تھے۔
اس موقع پر بات کرتے ہوئے جناب سندھیا نے کہا کہ اس نئے روٹ سے نہ صرف کانپور سے/کانپور تک کنیکٹیویٹی میں اضافہ کرے گا بلکہ ان شہروں کے درمیان تجارت، کاروبار اور سیاحت کو بھی فروغ دے گا۔ انہوں نے کہا کہ کانپور نہ صرف ملک کا ایک اہم صنعتی مرکز ہے بلکہ اس کی تاریخی اور روحانی اہمیت بھی ہے۔ اس نے 1857 میں ہندوستانی تحریک آزادی میں اہم کردار ادا کیا۔ ٹیکسٹائل اور چمڑے کی صنعت کی وجہ سے کانپور کو مشرق کا مانچسٹر کہا جاتا تھا۔ اس شہر کے ملک کے تین بڑے شہروں کے ساتھ جڑنے سے وہاں سے ہوائی جہازوں کی آمد و رفتار ہفتہ وار 20 سے بڑھ کر 41 تک پہنچ جائے گی جس سے صنعتی اور کاروباری سرگرمیوں کو تقویت ملے گی اور روزگار بھی پیدا ہوگا۔ کانپور شہر کے لیے ٹرمنل 106 کروڑ روپے کی لاگت سے مقررہ وقت کے اندر جلد ہی تیار ہو جائے گا۔
وزیر موصوف نے کہا کہ وزیر اعظم کی تاریخی اور بصیرت افروز دور اندیشی کی وجہ سے اڑان اسکیم کا آغاز ہوا، جس نے عام شہری کو بھی پرواز کرنے کے قابل بنایا اور اس شعبے کو جمہوری بنایا۔ انہوں نے کہا کہ ہوائی جہاز کے کرایوں میں خاطر خواہ کمی آئی ہے اور ہوائی جہاز کا کرایہ اب طویل فاصلے کی ٹرینوں سے کم ہے۔ اسکیم کے تحت 100 نئے ہوائی اڈے بنائے جائیں گے اور 1000 نئے روٹ شروع ہوں گے۔
جناب سندھیا نے کہا کہ ملک میں پہلے صرف 75 ہوائی اڈے تھے لیکن گزشتہ 7 سالوں میں 62 مزید ہوائی اڈے شامل کئے گئے ہیں۔ اتر پردیش کے بارے میں انہوں نے کہا کہ ریاست میں 2 آپریشنل ہوائی اڈے تھے لیکن اب یہ تعداد 9 ہو گئی ہے، جس میں 80 مقامات کا احاطہ کیا گیا ہے۔ جلد ہی ریاست میں آپریشنل ہوائی اڈوں کی تعداد بڑھ کر 15 ہو جائے گی۔ اتر پردیش میں صرف دو بین الاقوامی ہوائی اڈے تھے اور تیسرا حال ہی میں کشی نگر کو شامل کیا گیا تھا اور جلد ہی ایودھیا اور جیور میں مزید دو ہوائی اڈے بنائے جائیں گے۔
-----------------------
ش ح۔م ع۔ ع ن
U NO:12420
(Visitor Counter : 133
وزارتِ تعلیم
جناب دھرمیندر پردھان نے، ہندوستانی طلباء کو تیز رفتار ویزا فراہم کرنےکےلئے آسٹریلیا کی جانب سے کرائی گئی یقین دہانی کا خیرمقدم کیا۔انہوں نے ہندوستانی افرادی قوت کی عالمی معیار کی ہنر مندی کے لیے مہارت کی فروغ میں گہرے تعاون پر زور دیا
تعلیم اور مہارت کی ترقی اور انٹرپرینیورشپ کے مرکزی وزیر جناب دھرمیندر پردھان نے آج آسٹریلیا کے وزیر تعلیم عزت مآب جناب جیسن کلیئرکے ساتھ بات چیت کی۔
جناب پردھان نے لیبر پارٹی کی نئی حکومت کے تحت وزیر موصوف کلیر کو اپنا قلمدان سنبھالنے پر مبارکباد دی۔ عزت مآب جناب کلیئر نے آسٹریلیا کی یونیورسٹیوں اور تعلیمی اداروں میں داخلہ لینے والے ہندوستانی طلباء کے ویزا کے مسائل کو جلد حل کرنے کی یقین دہانی کرائی۔ جناب پردھان نے اس ترقی پسند اقدام کا تہہ دل سے خیر مقدم کیا۔
جناب پردھان نے ہنر، اعلیٰ تعلیم اور اسکولی تعلیم کے شعبے میں گہرے تعاون کے بارے میں بھی تبادلہ خیال کیا اور دونوں ممالک کے لیے ایک مثبت ہم آہنگی پیدا کرتے ہوئے، ہندوستانی افرادی قوت کو عالمی معیار کی مہارت فراہم کرنے کے بارے میں بھی بات کی، جس کے لیے آسٹریلیا جانا جاتا ہے۔
جناب پردھان نے عزت مآب کلیئر کونئی قومی تعلیمی پالیسی 2020 اور مختلف طریقوں کے ذریعے تعلیم میں بین الاقوامی کاری کے وسیع دائرہ کار کے ساتھ ساتھ گفٹ سٹی میں اداروں کے لیے سازگار ماحول وضع کرنےکے بارے میں تفصیلات سے بھی آگاہ کیا۔
نوجوانوں کے امور اور کھیل کود کی وزارت
12 ایس اے آئی کوچوں کو ڈائرکٹر کے طور پر ترقی دی گئی؛ معروف کوچوں نے اس قدم کی ستائش کی
اسپورٹس اتھارٹی آف انڈیا نے ملک بھر میں موجود ایس اے آئی مراکز میں 12 چیف کوچوں کو ہائی پرفارمنس کوچ کے عہدے تک ترقی دینے کا تاریخی فیصلہ لیا ہے۔ یہ کیڈر کی تنظیم نو کا ایک حصہ ہے، اور اس کے تحت تنخواہ ڈائرکٹر، حکومت ہند کو دیے گئے اسکیل پر دی جائے گی۔
معروف کوچوں اور سابق کھلاڑیوں نے اس قدم کے بارے میں اپنے خیالات ساجھا کرنے کے لیے ٹوئیٹر کا سہارا لیا۔ سابق اولمپئن مکے باز اکھل کمار نے کھیل کود کے مرکزی وزیر جناب انوراگ سنگھ ٹھاکر، کھیل کود کے وزیر مملکت جناب نستھ پرمانک ، اور نوجوانوں کے امور اور کھیل کود کی وزارت کو ٹیگ کرتے ہوئے لکھا، ’’ایک تاریخی قدم اٹھاتے ہوئے، 12 ایس اے آئی کوچوں کو ہائی پرفارمنس کوچوں کے طور پر ترقی دی گئی ہے، یہ پوسٹ ایس اے آئی کی میں کی گئی تنظیم نو کی وجہ سے ڈائرکٹر  کے مساوی ہوگئی ہے۔یہ شاندار قدم اٹھانے کے لیے آپ کا شکریہ۔‘‘
ایس اے آئی نیشنل سینٹر آف ایکسلینس دھرمشالہ میں والی بال کوچ ،نٹراجو مدائیہ نے کہا، ’’یہ زبردست قدم اٹھانے کے لیے میں ایس اے آئی کے ڈائرکٹر جنرل کا شکریہ ادا کرنا چاہوں گا۔ یہ کوچوں کے لیے زبردست ترغیب کا وسیلہ ہے اور یہ دیکھ کر خوشی کا احساس ہوتا ہے کہ متعدد کوچوں کو تسلیم کیا جا رہا ہے۔ حالیہ برسوں میں کھیل کود میں کئی گنا ترقی رونما ہوئی ہے، جس کا آغاز ٹوکیو اولمپکس سے ہوا۔ ‘‘
ایس اے آئی این سی او ای گواہاٹی میں سینئر ایتھلیٹکس کوچ، بابل باسو متاری نے بھی کچھ اسی طرح کے جذبات کا اظہار کرتے ہوئے کہا، ’’یہ پلیٹ فارم فراہم کرنے کے لیے میں ایس اے آئی کا شکریہ ادا کرتا ہوں۔ میں 1992 سے کوچنگ دے رہا ہوں، اور ایس اے آئی کوچنگ کے ایکو نظام کو ترقی دینے اور موجودہ کوچوں کو ترغیب فراہم کرنے کے لیے جو کچھ بھی کر رہی ہے وہ غیر معمولی ہے۔‘‘
ہائی پرفارمنس کوچ کے طور پر ترقی دیے گئے کوچوں کی فہرست:
ہرجندر سنگھ  – ایس اے آئی تربیتی مرکز جموں
بابل باسو متاری  – این سی او ای گواہاٹی
کشور کمار  – این ایس این آئی ایس پٹیالہ
ونود نرائن  – ایس اے آئی بنگلور
گنگراجو ٹی بی - ایس ٹی سی کوکراجھار
تنکیسوری باسومتاری  - گواہاٹی
ستپال سنگھ - ایس ٹی سی کروکشیتر
نٹراجو مدائیہ - این سی او ای دھرمشالہ
پی کے برہما - ایس ٹی سی کوکراجھار
راجندر کمار - چنڈی گڑھ
جسونت سنگھ - میزورم
کلدیپ کمار - ایس ٹی سی بھیوانی
وزیراعظم کا دفتر
امریکہ سے لیجن آف میرٹ ایوارڈ قبول کرتے ہوئے وزیر اعظم نے کہا کہ یہ بھارت-امریکہ اسٹریٹیجک شراکت داری کے لئے بڑھتے ہوئے اتفاق رائے کا اعتراف ہے
وزیر اعظم جناب نریندر مودی نے کہا ہے کہ وہ امریکی حکومت کے ذریعے لیجن آف میرٹ سے نوازے جانے کو اپنے لئے بڑا اعزاز محسوس کررہے ہیں۔
یکے بعد دیگرے کئے گئے ٹوئٹس میں انہوں نے کہا کہ ‘‘میں @POTUS @realDonaldTrumpکے ذریعے لیجن آف میرٹ سے نوازے جانے پر اپنے لئے بڑا اعزاز محسوس کررہا ہوں۔یہ دو فریقی تعلقات کو بہتر بنانے کے لئے بھارت اور امریکہ کے لوگوں کی کوششوں کا اعتراف ہے، جس کی عکاسی بھارت –امریکہ اسٹریٹیجک شراکت داری کے تعلق سے دونوں ملکوں میں دو فریقی اتفاق رائے سے ہوتی ہے۔
21ویں صدی غیر معمولی چیلنجز اور مواقع دونوں ہی دستیاب کراتی ہے۔بھارت –امریکہ تعلقات ہمارے عوام کی منفرد قوتوں کو وسیع امکانات فراہم کرتے ہیں،تا کہ ہم پوری انسانیت کی فلاح و بہبود کے لئے عالمی قیادت دستیاب کراسکیں۔
بھارت کے 1.3بلین عوام کی جانب سے میں، بھارت-امریکہ تعلقات کو مزید مضبوط کرنے کے لئے امریکی حکومت اور دونوں ملکوں کے سبھی دیگر حصص داروں کے ساتھ کام کرتے رہنے کے تئیں اپنی حکومت کے پختہ عزم اور عہدبستگی کا اعادہ کرتاہوں۔
جل شکتی وزارت
حکومت نے دریائے کرشنا اور گوداوری کے منیجمنٹ بورڈوں کے دائرہ اختیار کے لئے دو گزٹ نوٹیفکیشن جاری کئے
آندھراپردیش اور تلنگانہ میں دریائے گوداوری اور کرشنا کے طاس کے انتظام ، ریگولیشن ، رکھ رکھاؤ اورپروجیکٹوں کے آپریشن کے لئے گزٹ نوٹیفکیشن جاری کئے گئے
نئی دہلی، 16 جولائی، 2021 :
جل شکتی کی وزارت نے 2021-07-15 کے گزٹ نوٹیفکیشن کے توسط سے دریائے گوداوری منیجمنٹ بورڈ اور دریائے کرشنا منیجمنٹ بورڈ کے دائرہ اختیار کو نوٹیفائیڈ کردیا ہے جو دونوں بورڈ کو دونوں ریاستوں میں دریائے گوداوری اور کرشنا میں فہرست میں شامل پروجیکٹوں کے انتظام ، ریگولیشن ، آپریشن اور رکھ رکھاؤ کے معاملے میں ضروری اختیار اور طاقت فراہم کرتا ہے۔ اس قدم سے دونوں ریاستوں میں آبی وسائل کے مناسب استعمال کے یقینی ہونے کا امکان ہے۔
آندھراپردیش تنظیم نوایکٹ 2014  میں آندھراپردیش اور تلنگانہ ریاستوں میں ندی کے پانی کے موثر بندوبست کے پرویژن شامل ہیں ۔ اس ایکٹ میں گوداوری اور کرشنا ندی کے منیجمنٹ بورڈوں کی تشکیل اور ان بورڈوں کے کام کاج کی نگرانی کے لئے اعلیٰ کونسل کی تشکیل کا تعین کیا گیا ہے۔
مرکزی حکومت نے اے پی آر اے ، 2014 کی دفعہ 85 کے تحت حاصل اختیارات کا استعمال کرتے ہوئے ، دریائے گوداوری اور کرشنا پر ایسے پروجیکٹوں کے انتظام، ریگولیشن ، رکھ رکھاؤ اور آپریشن کے لئے 02 جون 2014 کو دو ندی منیجمنٹ بورڈ کی تشکیل کی تھی ، جسے مرکزی حکومت کے ذریعہ نوٹیفائیڈ کیا جاسکتا ہے۔
دو بورڈ کے دائرہ اختیار درج کرنے کے طویل عرصہ سے زیر التوامعاملے کا جلد شکتی کے مرکزی وزیر جناب گجیندر سنگھ شیخاوت کی صدارت میں اکتوبر 2020 میں ہوئی اعلیٰ کونسل کی دوسری میٹنگ میں حل نکال لیا گیا ۔ اس میٹنگ میں فیصلہ کیا گیا کہ جی آر ایم بی اور کے آر ایم بی کا دائرہ اختیار بھارتی حکومت کے ذریعہ طے کیا جائے گا۔
اے پی آر اے ، 2014 کی دفعہ 87 کے پرویژن کے تعلق سے ، بھارتی حکومت نے دو گزٹ نوٹیفکیشن جاری کئے ہیں، جن میں سے آندھراپردیش اور تلنگانہ ریاستوں میں بالترتیب واقع دریائے گوداوری اور کرشنا کے طاس میں پروجیکٹوں کے انتظام ، ریگولیشن، رکھ رکھاؤ اور آپریشن کے لئے ایک جی آر ایم بی اور دوسرا کے آر ایم بی کے دائرہ اختیار سے متعلق ہے۔
دونوں بورڈ کے دائرہ اختیار کے تعین کے لئے کیا گیا یہ فیصلہ ندی بورڈوں کو اے پی آر اے ،2014 میں مذکور ان کی ذمہ داریوں کو نبھانے میں اہل بنانے اور دونوں ریاستوں میں آبی وسائل کے بندوبست میں کارگزار بنانے کی سمت میں بڑا قدم ہوگا۔ مرکزی حکومت دونوں ریاستوں کے لوگوں کو یکساں فائدہ کو یقینی بنانے کے لئے دونوں بورڈ وں کے کام کاج کو خوش اسلوبی سے انجام دینے میں دونوں ریاستی حکومتوں سے بھرپور تعاون اور مدد کی امید کرتی ہے۔
گزٹ نوٹیفکیشن دیکھنےکےلئےیہاں کلک کریں
وزارت دفاع
بھارتی بحریہ کا اے ایل ایچ ایم کے سوئم میں طبی آئی سی یو فٹ کیا گیا
نئی دہلی،30مئی، 2021/ہندوستان ایئروناٹکس لمیٹڈ  نے ائی این ایس ہنس میں آئی این اے ایس 323 سے اے ایل ایچ ایم کے سوئم میں ایک میڈیکل انٹینسیو کیئر یونٹ  نصب کیا ہے۔ اے ایل ایچ ایم کے سوئم ، ایک سبھی موسوموں میں کارکردگی پیش کرنے والا طیارہ ہے جسے ایم آئی سی یو سے لیس کیا جا رہا ہے ، جسے بھارتی بحریہ اب فضائی راستے سے خراب موسم کے باوجود شدید مریضوں کو محفوظ مقامات پر لے جانے کا کام انجام دے سکتی ہے۔
ایم آئی سی یو میں ڈیفیبریلیٹرس، ملٹی پیرا مانیٹرس، وینٹی لیٹر، آکسیجن سپورٹ اور انفیوژن و سرینج پمپ کے دو سیٹ لگے ہیں۔ اس میں مریض کے منھ یا سانس کی نلی میں بلغم کو صاف کرنے کا نظام بھی ہے۔ اس نظام کو طیارے کی بجلی سپلائی سے ہی کام میں لایا جا سکتا ہے اور اس میں چار گھنٹے کا بیٹری بیک اپ بھی ہے۔ یہ آلات طیارے کو دو تین گھنٹے میں ایک فضائی ایمبولینس میں بدلنے کے لیے نصب کیے جا سکتے ہیں۔ آٹھ ایم آئی سی یو سیٹ میں سے یہ پہلا سیٹ ہے جو ایچ اے ایل کی طرف سے بھارتی بحریہ کو دیا جائے گا۔
۔۔۔
م ن ۔ اس۔ ت ح ۔
30.05.2021
U –4994
(Visitor Counter : 151
سائنس اور ٹیکنالوجی کی وزارت
خصوصی مہم 3.0 – بایو ٹیکنالوجی کامحکمہ
ایس سی ڈی پی ایم 2.0 کی رفتار کو آگے بڑھاتے ہوئے، بایو ٹیکنالوجی کا محکمہ دسمبر، 2022 - جولائی، 2023 کی مدت کے دوران ایم پی ریفرینسز ، پارلیمانی یقین دہانیاں ، پی ایم اور ریفرنسز ، آئی ایم سی ریفرنسز  اور عوامی شکایات (88فیصد سمیت مختلف زیرالتوا معاملات کو کم کرنے میں کامیاب رہا ہے۔
محکمہ نے اس مدت کے دوران خاص طور پر درج ذیل حوالے سے بہترین طرز عمل بھی اپنائے ہیں:-
- بائیولوجیکل ریسرچ ریگولیٹری اپروول پورٹل  کا آغاز جو سائنسی وزارتوں/محکموں میں تمام حیاتیاتی تحقیق کے ریگولیٹری منظوری کے لیے ایک واحد ونڈو پلیٹ فارم ہے۔
- محکمہ میں فیصلہ سازی کے سلسلے میں تاخیر کو یقینی بنانا۔
- ای آفس ورژن 7.0 کو اپنانا۔
- محکمے میں 100فیصد ای رسیدوں اور ای فائلوں کو یقینی بنانے کی کوشش ۔
محکمہ، زیر التواءمعاملات کو کم کرنے اور اس کے احاطے اور اس کے تمام خود مختار اداروں اورپی ایس یوز میں سوچھتا کو یقینی بنانے کے لیے پرعزم ہے۔ آئندہ ایس سی ڈی پی ایم 3.0 میں تمام متعلقہ افراد کی مکمل اور سرگرم شرکت کو یقینی بنانے کے لیے محکمہ نے5ستمبر 2023 کو افسران، اور اس کے تمام خودمختار اداروں اور پی ایس یوز کے ساتھ پہلی بیداری میٹنگ کا بھی اہتمام کیا۔
امور داخلہ کی وزارت
امور داخلہ اور امداد باہمی کے مرکزی وزیر جناب امت شاہ نے آج رائچور ، کرناٹک کے میں 4500 کروڑ روپے مالیت کے 236 ترقیاتی کاموں کا افتتاح کیا اور سنگ بنیاد رکھا
وزیر اعظم جناب نریندر مودی کی قیادت میں صرف ان کی حکومت ہی کرناٹک کو خوشحال بنا سکتی ہے، مودی حکومت نے ملک کے کروڑوں لوگوں کی فلاح و بہبود کے لیے بہت سے ترقیاتی کام کیے ہیں
وزیر اعظم جناب نریندر مودی نے اپر بھدرا اسکیم کے لیے 5300 کروڑ روپے، اپر کرشنا اسکیم کے لیے 5000 کروڑ روپے فراہم کرائے ہیں اور مہادائی مسئلہ کو بھی حل کیا ہے
رائچور ضلع میں گرین فیلڈ ہوائی اڈے کی تعمیر شروع ہو گئی ہے، وزیر اعظم جناب نریندر مودی نے جھینگوں پر ایکسپورٹ ڈیوٹی کم کر کے جھینگوں کی فارمنگ سے وابستہ کسانوں کو بھی فائدہ پہنچایا ہے
وزیر اعظم جناب نریندر مودی کی قیادت میں ہندوستان دنیا کی 5ویں سب سے بڑی معیشت بن گیا ہے، صرف جناب مودی ہی ہندوستان کو خوشحال اور محفوظ بنا سکتے ہیں
امور داخلہ اور امداد باہمی کے مرکزی وزیر جناب امت شاہ نے آج رائچور، کرناٹک میں 4500 کروڑ روپے مالیت کے 236 ترقیاتی کاموں کا افتتاح کیا اور سنگ بنیاد رکھا جس میں جل جیون مشن کے تحت 1400 گاؤں اور 7 شہروں کے لیے پینے کے صاف پانی کی فراہمی، 105 پی ڈبلیو ڈی کے کام اور کرناٹک روڈ ڈیولپمنٹ ایجنسی کے 19 کام شامل ہیں۔
اپنے خطاب میں جناب امت شاہ نے کہا کہ وزیر اعظم جناب نریندر مودی کی قیادت میں صرف ان کی حکومت ہی کرناٹک کو خوشحال بنا سکتی ہے۔ انہوں نے کہا کہ کرناٹک میں متعدد ترقیاتی کام ہوئے ہیں۔ وزیر اعظم جناب نریندر مودی نے اپر بھدرا یوجنا کے لیے 5300 کروڑ روپے، اپر کرشنا یوجنا کے لیے 5000 کروڑ روپے فراہم کرائے ہیں اور مہادائی مسئلہ کو بھی حل کیا۔ اس کے علاوہ رائچور ضلع میں گرین فیلڈ ہوائی اڈے کی تعمیر شروع ہو گئی ہے۔ جھینگوں کی برآمدی ڈیوٹی کو کم کرکے وزیر اعظم جناب نریندر مودی نے جھینگوں کی فارمنگ سے وابستہ کسانوں کو بھی فائدہ پہنچایا ہے۔
امور داخلہ اور امداد باہمی کے مرکزی وزیر نے کہا کہ وزیر اعظم جناب نریندر مودی کی قیادت میں 11ویں مقام سے چھلانگ لگاتے ہوئے ہندوستان دنیا کی 5ویں سب سے بڑی معیشت بن گیا ہے۔ ہندوستان دنیا میں موبائل کا دوسرا ، اسٹارٹ اپس میں تیسرا اور قابل تجدید توانائی میں چوتھا سب سے بڑا پروڈیوسر ہے ۔ ان تمام کامیابیوں کی بنیاد پر جناب مودی نے ہندوستان کو 5 ٹریلین ڈالر کی معیشت بنانے کا ہدف مقرر کیا ہے۔ انہوں نے کہا کہ پچھلی حکومت کے دور میں سرحد پار سے دہشت گرد ہندوستان میں داخل ہو کر حملہ کرتے تھے اور حکومت انہیں کچھ نہیں کہتی تھی۔ وزیر اعظم جناب نریندر مودی نے سرجیکل اور فضائی حملوں کے ذریعے دہشت گردوں کو ختم کرکے اڑی اور پلوامہ حملوں کا بدلہ لیا۔ جناب شاہ نے کہا کہ صرف وزیر اعظم مودی ہی ہندوستان کو خوشحال اور محفوظ بنا سکتے ہیں۔
جناب امت شاہ نے کہا کہ وزیر اعظم جناب نریندر مودی نے اس ملک کے کروڑوں لوگوں کی فلاح و بہبود کے لیے متعدد کام کیے ہیں۔ انہوں نے مزید کہا کہ وزیر اعظم جناب نریندر مودی نے 13 کروڑ گھروں کو گیس سلنڈر فراہم کرائے ، 10 کروڑ گھروں کے لیے ٹوائلیٹ فراہم کیے، ہر گھر کو بجلی فراہم کی اور پردھان منتری آیوشمان یوجنا کے ذریعے ہر غریب شخص کو 5 لاکھ روپے تک کا ہیلتھ انشورنس فراہم کیا۔ جناب مودی نے 130 کروڑ لوگوں کو کووڈ 19 سے محفوظ بنا کر ہندوستان کو محفوظ بنایا ہے۔ جناب شاہ نے کہا کہ وزیر اعظم جناب نریندر مودی ملک کے کروڑوں غریبوں کو ہر ماہ فی شخص 5 کلو گرام مفت اناج فراہم کر رہے ہیں۔
۔۔۔۔۔۔۔۔۔۔۔
ش ح۔ا گ۔ ن ا۔

U-3323
(Visitor Counter : 97
الیکٹرانکس اور اطلاعات تکنالوجی کی وزارت
دنیا ٹکنالوجی اور جدت طرازی کی قیادت کے لیے نئے بھارت کی طرف دیکھ رہی ہے: وزیر مملکت جناب راجیو چندرشیکھر
وزیر مملکت نے جیوتی انجینئرنگ کالج، تریسور میں مصنوعی ذہانت اور روبوٹکس کے سنٹر آف ایکسیلینس کا افتتاح کیا
وزیر موصوف نے اپنی مادرِ علمی کا دورہ کیا، اساتذہ اور طلبہ سے ملاقاتیں کیں، اٹل ٹنکرنگ لیب کے قیام کا اعلان کیا
الیکٹرانکس اور انفارمیشن ٹکنالوجی اور اسکل ڈیولپمنٹ اینڈ انٹرپرینیورشپ کے وزیر مملکت جناب راجیو چندر شیکھر نے آج کہا کہ وزیر اعظم جناب نریندر مودی کی قیادت میں نئے بھارت نے گھوٹالوں اور سرخ فیتے میں جکڑے ہوئے ملک سے لے اب ٹکنالوجی اور جدت طرازی کی قیادت کے لیے دنیا کی طرف دیکھنے والے ملک کی حیثیت سے بیانیے کے رخ کو مکمل طور پر تبدیل کردیا ہے۔
وزیر مملکت جناب راجیو چندرشیکھر جیوتی انجینئرنگ کالج، تھریسور، کیرالہ میں طلبہ سے خطاب کر رہے ہیں
کیرالا کے تریسور میں جیوتی انجینئرنگ کالج میں طلبہ سے خطاب کرتے ہوئے وزیر موصوف نے کہا، "ٹکنالوجی اور ڈیجیٹلائزیشن دنیا بھر میں تجارت اور معیشتوں کی تشکیل میں اہم کردار ادا کررہے ہیں، اور بھارت پہلے ہی اس سمت میں آگے بڑھ رہا ہے اور آنے والی دہائی نوجوان بھارتیوں کے لیے مواقع سے بھرپور بھارت کا ٹیکیڈ ہوگا۔"
وزیر موصوف نے کیمپس میں آرٹیفیشل انٹیلی جنس  اور روبوٹکس میں ایک سینٹر آف ایکسیلینس کا افتتاح کیا اور امید ظاہر کی کہ اس سے نوجوان بھارتیوں کو مختلف شعبوں میں مصنوعی ذہانت اور روبوٹکس کی جدت طرازی اور ایپلی کیشنز میں حصہ لینے کی ترغیب ملے گی۔
وزیر مملکت جناب راجیو چندرشیکھر جیوتی انجینئرنگ کالج، تھریسور، کیرالہ میں طلبہ سے خطاب کر رہے ہیں
وزیر موصوف نے کہا کہ بھارت میں جدت طرازی اور اسٹارٹ اپس کے لیے پہلے ہی بہت سے مواقع موجود ہیں اور حکومت ان مواقع سے فائدہ اٹھانے اور بھارت کو دنیا کا قابل اعتماد ٹیک شراکت دار بننے میں مدد کرنے کے لیے ملک بھر کے طلبہ، کاروباری افراد اور اسٹارٹ اپس کی طرف دیکھ رہی ہے۔
وزیر مملکت جناب راجیو چندرشیکھر نے اپنے پہلے اسکول سینٹ پال، کوریاچیرا، تریسور، کیرالہ کا دورہ کیا
جناب راجیو چندرشیکھر، جو آج صبح تریسور پہنچے، نے اپنے پہلے اسکول سینٹ پال، کوریاچیرا کا دورہ کیا، جس میں انھوں نے پانچ سال کی عمر میں داخلہ لیا تھا۔ اسکول بینڈ نے مارچ پیش کرتے ہوئے ان کا رسمی استقبال کیا۔ وہ اسکول میں طالب علموں، اساتذہ اور دیکھ بھال کرنے والوں سے مل کر مسرور ہوئے۔ انھیں ان کے داخلے کے ریکارڈ دکھائے گئے جو 1969 کی تاریخ کے تھے - اسکول نے احتیاط سے انھیں محفوظ رکھا تھا۔ سسٹر فیلیسٹا، اس وقت کے اسکول کی ہیڈ مسٹریس کی بہن، سسٹر کلیرنس نے اسے یادگار کے طور پر سسٹر کلیرنس کی ایک تصویر پیش کی۔
جناب راجیو چندرشیکھر بعد میں اسکول کے سینئر سیکنڈری ونگ گئے اور اٹل ٹنکرنگ لیب کے قیام کا اعلان کیا۔ طلبہ سے بات کرتے ہوئے انھوں نے ان پر زور دیا کہ وہ اسکول میں اپنے تعلیمی کریڈٹ کے لیے کام کرتے ہوئے جدت طراز اور کاروباری بنیں۔ انھوں نے امید ظاہر کی کہ اٹل ٹنکرنگ لیب جدت طرازی کے کلچر کو فروغ دے گی اور طلبہ کو نئی بلندیاں چھونے کی ترغیب دے گی۔
بعد ازاں جناب راجیو چندرشیکھر چیروتھورتی گئے جہاں علاقے کی ممتاز شخصیات اور کاروباری رہ نماؤں نے ان کا استقبال کیا۔
کامرس اور صنعت کی وزارتہ
ہندوستان اور امریکہ دونوں کی خواہش ہے کہ اقتصادی تعلقات اور حکمت انگیز ساجھیداری کو مضبوط بنایا جائے: پیوش گوئل
بیرونِ وطن آباد ہندوستانیوں کو ہندوستان کی ترقی سے ہونے والے مواقع سے فائدہ اٹھانے کا مشورہ
‘کرتویہ پتھ’ کا افتتاح نوجوان ہندوستان کی بڑھتی ہوئی امنگوں کی ترجمانی کرتا ہے: جناب گوئل
لاس اینجلس میں جناب گوئل کا امریکہ- ہند حکمت انگیز ساجھیداری کی مجلس سے خطاب
صنعت و تجارت، صارفین کے امور، خوراک اور عوامی تقسیم کے علاوہ ٹیکسٹائل کے مرکزی وزیر جناب پیوش گوئل نے آج ہندوستان اور امریکہ دونوں کے اقتصادی تعلقات اور حکمت انگیز ساجھیداری کو مضبوط بنانے کے لئے کام جاری رکھنے کی خواہش کا اعادہ کیا۔ وہ لاس اینجلس میں امریکہ- ہند حکمت انگیز ساجھیداری کی مجلس کی جانب سے منعقدہ تقریب سے خطاب کررہے تھے۔
جناب گوئل نے اس بات کی توثیق کی کہ حکومتِ ہند اور حکومتِ امریکہ دونوں اقتصادی تعلقات اور حکمت انگیز ساجھیداری کو مضبوط بنانے کی خواہش رکھتے ہیں۔ اسی کے ساتھ انہوں نے یہ بھی کہا کہ ریاست ہائے متحدہ امریکہ کے لوگوں کے ساتھ مضبوط رشتہ انتہائی تیزی کے ساتھ کاروبار اور حکومت کی سطح تک جائے گا۔
ہندوستان میں ترقی کا ذکر کرتے ہوئے جناب گوئل نےکہا کہ اس سال پہلے ہی دو آزادانہ تجارتی معاہدات طے پا چکے ہیں اور امید ظاہر کی کہ اس سال کے آخر تک کم از کم دو مزید آزادانہ تجارتی معاہدات کی تکمیل ہو جائے گی۔
اس بات کا اعادہ کرتے ہوئے کہ ہندوستان دنیا بھر کے ممالک کے ساتھ اپنی بین اقوامی مصروفیات کو بڑھا رہا ہے، جناب گوئل نے نوٹ کیا کہ امریکہ جیسے ممالک میں رہنے، کام کرنے اور ان سے فائدہ اٹھانے والے ہمارے ہندوستانی باشندے بین اقوامی مصروفیات کی اہمیت کو سمجھتے ہیں۔
وزیر موصوف نے اس بات پر زور دیا کہ پوری دنیا میں آباد 30 ملین ہندوستانی باشندوں کے ساتھ کام کرنا اور امریکہ اور یورپ جیسے دوست ممالک کے ساتھ کام کرنا تاریخ کے دھارے کو نمایاں طور پر بدل سکتا ہے۔ اس بات کا اعادہ کرتے ہوئے کہ ہندوستان اگلے 25 سے 30 برسوں میں 30 ٹریلین امریکی ڈالر کی معیشت بننے کی راہ پر گامزن ہے انہوں نے بیرونِ وطن آباد ہندوستانیوں کو ہندوستان کی ترقی سے ہونے والے مواقع سے فائدہ اٹھانے کا مشورہ دیا۔
وزیر موصوف نے کہا کہ‘‘کرتویہ پتھ’’ کا افتتاح نوجوان ہندوستان کی بڑھتی ہوئی امنگوں کی صحیح ترجمانی کرتا ہے اور دنیا کو کل کا ایک ایسا ہندوستان دکھاتا ہےجو فرض کے راستے پر چلنے کے ساتھ ساتھ زندگی میں بڑی چیزوں کی خواہش رکھتا ہے۔
وزیر موصوف نے کہا کہ ہندوستان کے وزیر اعظم جناب نریندر مودی اگلے 25 برسوں میں ایک ترقی یافتہ اور خوشحال ہندوستان کے لئے اپنے خیالات کو واضح کر چکے ہیں جب ہم آزادی کے 100 سال کا جشن منائیں گے۔ انہوں نے مزید کہا کہ اس کی ساختیاتی بنیاد رکھ دی گئی ہے۔
ہر کسی پر امرت کال کا حصہ بننے پر زور دیتے ہوئے جو ایک خوشحال ملک کی جانب ہندوستان کا سفر ہے جناب گوئل نے اس اعتماد کا اظہار کیا کہ غیر اقامتی ہندوستانیوں اور 130 کروڑ ہندوستانیوں کی کوششوں کے ساتھ دنیا کے سامنے ایک نئے ہندوستان کو پیش کیا جائے گا جو فرض کی ادائیگی کے ساتھ بڑے مقاصد کی خواہش رکھتا ہے۔